Gradonačelnik

KLASA: 363-01/18-09/07

URBROJ: 2117/01-01-18-2

Dubrovnik, 12. siječnja 2018.

Na temelju članka 31. stavka 7. Zakona o komunalnom gospodarstvu ("Narodne novine", broj: 36/95, 109/95, 21/96, 70/97, 128/99, 57/00, 129/00, 59/01, 26/03, 110/04, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13, 147/14 i 36/15), članka 48. Zakona o lokalnoj i područnoj (regionalnoj) samoupravi ("Narodne novine", broj: 33/01, 60/01, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 i 123/17) i članka 41. Statuta Grada Dubrovnika ("Službeni glasnik Grada Dubrovnika", broj: 4/09, 6/10, 3/11, 14/12, 5/13, 6/13 – pročišćeni tekst i 9/15), Gradonačelnik Grada Dubrovnika donosi sljedeći

**Z A K L J U Č A K**

1. Utvrđuje se Prijedlog Odluke o izmjenama i dopunama Odluke o komunalnom doprinosu i dostavlja se Gradskom vijeću Grada Dubrovnika na daljnju raspravu i usvajanje.
2. Tekst Prijedloga Odluke iz točke 1. ovog Zaključka sastavni je dio istog.
3. Izvjestitelj u ovom predmetu biti će privremeni pročelnik Zlatko Uršić.

Gradonačelnik

 Mato Franković

DOSTAVITI:

1. Služba Gradskog vijeća Grada Dubrovnika
2. Upravni odjel za komunalne djelatnosti

i mjesnu samoupravu, ovdje

1. Pismohrana

Upravni odjel za komunalne djelatnosti

i mjesnu samoupravu

KLASA: 363-01/18-09/07

URBROJ: 2117/01-03-18-1

Dubrovnik, 12. siječnja 2018.

**GRADONAČELNIK**

**GRADA DUBROVNIKA**

 **- ovdje-**

**PREDMET: Prijedlog Zaključka o utvrđivanju prijedloga Odluke o izmjenama Odluke o komunalnom doprinosu –** dostavlja se

Na temelju članka 31. stavka 7. Zakona o komunalnom gospodarstvu (Narodne novine, broj: 36/95, 109/95, 21/96, 70/97, 128/99, 57/00, 129/00, 59/01, 26/03, 110/04, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13, 147/14 i 36/15) Gradsko vijeće donosi Odluku o komunalnom doprinosu kojom se između ostalog utvrđuju jedinične vrijednosti komunalnog doprinosa po vrsti objekata i uređaja komunalne infrastrukture i po pojedinim zonama, određene u kunama po m3 građevine.

Predmetnim izmjenama promijenjen je stavak 2. članka 8. Odluke o komunalnom doprinosu na način da su utvrđene nove jedinične vrijednosti komunalnog doprinosa po zonama za građenje objekata i uređaja komunalne infrastrukture za javne površine, nerazvrstane ceste, groblja i javnu rasvjetu, te stavak 1. članka 8a. Odluke u kojem su utvrđene nove jedinične vrijednosti komunalnog doprinosa po zonama za građevine koje su u postupku legalizacije po Zakonu o postupanju s nezakonito izgrađenim zgradama ("Narodne novine", broj: 86/12, 143/13 i 65/17) za javne površine, nerazvrstane ceste, groblja i javnu rasvjetu, a sukladno stavkama u Proračunu Grada Dubrovnika za 2018. godinu, te Programu gradnje objekata i uređaja komunalne infrastrukture za 2018. godinu.

Također, mijenja se i članak 14.b. Odluke o komunalnom doprinosu na način da je u svrhu reguliranja prometa u mirovanju preciznije određen uvjet za oslobađanje od plaćanja komunalnog doprinosa za gradnju garažnog objekta.

Na temelju naprijed iznesenog predlaže se Gradonačelniku Grada Dubrovnika donijeti slijedeći

**Z A K L J U Č A K**

1. **Utvrđuje se Prijedlog Odluke o izmjenama Odluke o komunalnom** **doprinosu i dostavlja Gradskom vijeću Grada Dubrovnika na daljnju raspravu i** **usvajanje.**
2. **Sastavni dio ovog Zaključka je Odluka iz točke 1.ovog Zaključka.**
3. **Izvjestitelj u ovom predmetu biti će privremeni pročelnik Zlatko Uršić.**

Privremeni Pročelnik

Zlatko Uršić, dipl. iur.

DOSTAVITI:

* Naslovu
* Evidencija
* Pismohrana

Na temelju članka 31. stavka 7. Zakona o komunalnom gospodarstvu ("Narodne novine", broj: 36/95, 109/95 – Uredba, 21/96 – Uredba, 70/97, 128/99, 57/00, 129/00, 59/01, 26/03. – pročišćeni tekst, 82/04, 110/04 – Uredba, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13, 147/14 i 36/15) i članka 32. Statuta Grada Dubrovnika ("Službeni glasnik Grada Dubrovnika", broj: 4/09, 6/10, 3/11, 14/12, 5/13, 6/13 i 9/15), Gradsko vijeće Grada Dubrovnika na \_\_\_\_\_ sjednici, održanoj \_\_\_ \_\_\_\_\_\_\_\_\_\_\_\_ 2018. god., donijelo je

# O D L U K U

**o izmjenama Odluke o komunalnom doprinosu**

**Članak 1.**

U Odluci o komunalnom doprinosu ("Službeni glasnik Grada Dubrovnika", broj: 06/06, 03/07, 01/09, 02/10, 06/10, 01/11, 07/12, 14/12, 05/13, 13/13, 01/14, 08/15, 21/15, 01/16, 14/16, 14/17 i 25/17) članak 8. stavak 2. mijenja se i glasi:

"Jedinična vrijednost komunalnog doprinosa po vrsti objekata i uređaja komunalne infrastrukture i po zonama iz članka 7. ove Odluke, određuje se u kunama po m3 građevine i ista iznosi:

|  |  |  |  |  |
| --- | --- | --- | --- | --- |
| **ZONA** | **I.** | **II.** | **III.** | **IV.** |
| Javne površine | 15,00 | 13,00 | 8,00 | 2,00 |
| Nerazvrstane ceste | 50,00 | 44,00 | 29,00 | 7,00 |
| Javna rasvjeta | 8,00 | 7,00 | 5,00 | 1,00 |
| Groblja | 65,00 | 56,00 | 38,00 | 10,00 |
| **Ukupno:** | **138,00** | **120,00** | **80,00** | **20,00** |

**Članak 2.**

Članak 8a. stavak 1. mijenja se i glasi:

"Za građevine koje su u postupku ozakonjenja nezakonito izgrađenih zgrada po Zakonu o postupanju s nezakonito izgrađenim zgradama ("Narodne novine", broj: 86/12 i 143/13), jedinična vrijednost komunalnog doprinosa po vrsti objekata i uređaja komunalne infrastrukture i po zonama iz članka 7. ove Odluke, određuje se u kunama po m3 građevine i ista iznosi:

|  |  |  |  |  |
| --- | --- | --- | --- | --- |
| **ZONA** | **I.** | **II.** | **III.** | **IV.** |
| Javne površine | 14,00 | 10,00 | 7,00 | 2,00 |
| Nerazvrstane ceste | 48,00 | 35,00 | 23,00 | 6,00 |
| Javna rasvjeta | 8,00 | 6,00 | 4,00 | 7,00 |
| Groblja | 61,00 | 45,00 | 30,00 | 1,00 |
| **Ukupno:** | **131,00** | **96,00** | **64,00** | **16,00** |

**Članak 3.**

Članak 14.b. mijenja se i glasi:

"U svrhu reguliranja prometa u mirovanju, od obveze plaćanja komunalnog doprinosa može se osloboditi investitora ili grupu investitora (više stanara) koji gradi/grade garažni objekt isključivo za vlastite potrebe na čestici zemlje u svojem vlasništvu, osim ako je garažni objekt obvezno izgraditi/osigurati kao uvjet u postupcima ishođenja akata za rekonstrukciju/gradnju stambenih i/ili poslovnih građevina.

Investitori ili grupa investitora (više stanara) iz stavka 1. ovog članka oslobodit će se od obveze plaćanja komunalnog doprinosa sukladno sklopljenom ugovoru s Gradom Dubrovnikom.

Garažni objekti koji su oslobođeni od plaćanja komunalnog doprinosa, ne mogu se prenamijeniti u druge sadržaje.

Kriteriji za ostvarivanje prava na oslobađanje od plaćanja komunalnoga doprinosa i obveze investitora, detaljno će se utvrditi ugovorom iz stavka 2. ovoga članka.

Prijedlog i provedbu ugovora iz stavka 2. ovog članka priprema i provodi Upravni odjel Grada Dubrovnika nadležan za promet.

**Članak 4.**

Postupci započeti prije stupanja na snagu ove odluke, dovršit će se prema odredbama ove odluke, osim u slučaju iz članka 3. ove odluke.

**Članak 4.**

Ova odluka stupa na snagu osmog dana od dana objave u "Službenom glasniku Grada Dubrovnika".

Predsjednik Gradskog vijeća

 Marko Potrebica

KLASA:

URBROJ:

Dubrovnik, \_\_\_\_\_\_\_\_\_\_\_\_\_ 2018.

**O b r a z l o ž e n j e**

Temeljem članka 30. stavka 4. Zakona o komunalnom gospodarstvu ("Narodne novine", broj: 36/95, 70/97, 128/99, 57/00, 129/00, 59/01, 26/02 - pročišćeni tekst, 82/04, 178/04, 38/09, 79/09, 49/11, 144/12, 94/13, 153/13, 147/14 i 36/15) propisano je da Predstavničko tijelo jedinice lokalne samouprave donosi Program gradnje objekata i uređaja komunalne infrastrukture za svaku kalendarsku godinu (u ovom slučaju za 2018. godinu), a koji obvezatno sadrži:

* opis poslova s procjenom troškova za gradnju objekata i uređaja, te za nabavu opreme,
* iskaz financijskih sredstava potrebnih za ostvarivanje Programa s naznakom izvora financiranja djelatnost.

Na temelju članka 31. stavka 7. Zakona o komunalnom gospodarstvu ("Narodne novine", broj: 36/95, 109/95, 21/96, 70/97, 128/99, 57/00, 129/00, 59/01, 82/04, 110/04, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13, 147/14 i 36/15) Gradsko vijeće donosi Odluku o komunalnom doprinosu kojom se između ostalog utvrđuju jedinične vrijednosti komunalnog doprinosa po vrsti objekata i uređaja komunalne infrastrukture i po pojedinim zonama, određene u kunama po m3 građevine.

Budući da Grad Dubrovnik prema Proračunu Grada Dubrovnika za 2018. god. planira uprihodovati 20.000.000,00 kn sredstava komunalnog doprinosa u 2018. godini i ista sukladno Programu gradnje objekata i uređaja komunalne infrastrukture za 2018. godinu utrošiti na sljedeći način:

1. na javne površine 2.100.000,00 kn,

2. na nerazvrstane ceste 7.270.000,00 kn,

3. na javnu rasvjetu 1.230.000,00 kn,

4. na groblja 9.400.000,00 kn,

bilo je potrebno prilagoditi jediničnu vrijednost komunalnog doprinosa po vrsti objekata i uređaja komunalne infrastrukture i po zonama, određene u kunama po m3 građevine koje se grade kao i za građevine koje su u postupku legalizacije po Zakonu o postupanju s nezakonito izgrađenim zgradama ("Narodne novine", broj: 86/12, 143/13 i 65/17).

Na temelju članka 31. stavka 7. Zakona o komunalnom gospodarstvu ("Narodne novine", broj: 36/95, 70/97, 128/99, 57/00, 129/00, 59/01, 26/02 - pročišćeni tekst, 82/04, 178/04, 38/09, 79/09, 49/11, 144/12, 94/13, 153/13, 147/14 i 36/15) Gradsko vijeće donosi Odluku o komunalnom doprinosu kojom se između ostalog utvrđuju opći uvjeti i razlozi zbog kojih se u pojedinačnim slučajevima može odobriti djelomično ili potpuno oslobađanje od plaćanja komunalne naknade.

Člankom 14.b. trenutno važeće Odluke o komunalnom doprinosu ("Službeni glasnik Grada Dubrovnika", broj: 06/06, 03/07, 01/09, 02/10, 06/10, 01/11, 07/12, 14/12, 05/13, 13/13, 01/14, 08/15, 21/15, 01/16, 14/16, 14/17 i 25/17 propisano je:

"*U svrhu reguliranja prometa u mirovanju, od obveze plaćanja komunalnog doprinosa može se osloboditi investitora ili grupu investitora (više stanara) koji, sukladno sklopljenom ugovoru s Gradom Dubrovnikom, gradi/grade garažni objekt isključivo za vlastite potrebe na čestici zemlje u svojem vlasništvu.*

*Garažni objekti koji su oslobođeni od plaćanja komunalnog doprinosa, ne mogu se prenamijeniti u druge sadržaje.*

*Kriteriji za ostvarivanje prava na oslobađanje od plaćanja komunalnoga doprinosa i obveze investitora, detaljno će se utvrditi ugovorom iz stavka 1. ovoga članka.*

*Prijedlog i provedbu ugovora iz stavka 1. ovog članka priprema i provodi Upravni odjel za promet, stanogradnju i razvojne projekte Grada Dubrovnika.*".

Predloženim nacrtom Izmjene Odluke o komunalnom doprinosu predlaže se izmjena članka 14.b. Odluke o komunalnom doprinosu na način da se u svrhu reguliranja prometa u mirovanju, od obveze plaćanja komunalnog doprinosa može osloboditi investitor ili grupa investitora (više stanara) koji grade/gradi garažni objekt isključivo za vlastite potrebe na čestici zemlje u svom vlasništvu, a kojeg nije obvezno izgraditi/osigurati kao uvjet u postupcima ishođenja akata za rekonstrukciju/gradnju stambenih i/ili poslovnih građevina.